## MODELI PËR DOKUMENTIN KONSULTATIV

PËR PROJEKTLIGJIN NR.\_\_\_\_\_\_/2023 PËR DISA SHTESA DHE NDRYSHIME NË LIGJIN NR.10018, DATË 13.11.2008, “PËR AVOKATURËN E SHTETIT”, I NDRYSHUAR:

|  |
| --- |
| ***(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)***Mund të dërgohen komente nga qytetarë, organizata të shoqërisë civile, ekspertë të fushës, shoqata dhe përfaqësues të tjerë të publikut të interesuar për të kontribuar në hartimin e këtij projektligji. |

Kohëzgjatja e konsultimeve:

|  |
| --- |
| Për hartimin dhe miratimin e këtij projektligji nuk janë parashikuar të zhvillohen konsultime apo takime publike, por Projektligji është hatuar nga Avokatura e Shtetit dhe është dërguar për mendim në Ministrinë e Financave dhe Ekonomisë, Ministrinë e Drejtësisë dhe Ministrin e Shtetit për Marrëdhëniet me Parlamentin. |

Si të përgjigjeni:

|  |
| --- |
| ***Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).***Palët e interesuara mund të komunikojnë me Avokaturën e Shtetit me anë të postës elektronike në adresën: kabineti@avokaturashtetit.gov.al |

Kontakti:

|  |
| --- |
| ***Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*** Të dhënat e kontaktit si më poshtë:z. Besjan Hysi – (Kryetar i Zyrës së Inspektimit, email: Kabineti@avokaturashtetit.gov.al) |

Datat dhe vendet e takimeve publike:

|  |
| --- |
| ***Siguroni informacionin nëse ato janë të organizuar.*** Nuk janë parashikuar të zhvillohen takime publike. |

Sfondi i propozimit legjislativ

|  |
| --- |
| ***Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë eshte bërë në të kaluarën ashtu siç duhet me keto politika.***Projektligji përmban 10 nene, të propozuara si shtesa dhe ndryshime në ligjin nr. 10018, datё 13.11.2008, “Pёr Avokaturën e Shtetit”, të ndryshuar.Ky projektligji ka për qëllim përmirësimin e veprimtarisë së Avokaturës së Shtetit, nëpërmjet rritjes së kapaciteteve në ndihmë dhe mbështetje të funksioneve të saj ligjore. Synimi i këtij projektligji është të përmirësojë në mënyrë të vazhdueshme aftësitë dhe kapacitetin e avokatëve të shtetit. Miratimi i këtij projektligji do të kontribuojë në përmirësimin dhe rritjen e cilësisë në ushtrimin e funksioneve të avokatëve të shtetit si dhe rritjen e përgjegjshmërisë së avokatëve në punën e tyre.Ndryshimi i hartës gjyqësore, duke reduktuar numrin e gjykatave në shkallë vendi dhe midis të tjerave krijimin e një Gjykate të vetme të Apelit të juridiksionit të përgjithshëm, ka diktuar nevojën për disa shtesa dhe ndryshime në ligjin Nr. 10018, datë 13.11.2008, “Për Avokaturën e Shtetit”, i ndryshuar, të cilat synojnë ndryshimin e dispozitave që lidhen me funksionimin e zyrave vendore të Avokaturës së Shtetit, të cilat aktualisht veprojnë pranë gjykatave të apelit, në përputhje dhe në funksion të hartës së re gjyqësore. Propozimi parashikon që kompetenca e tyre tokësore të mos parashikohet në ligj, por në strukturën e institucionit, duke e bërë më fleksibël edhe shpërndarjen e ngarkesës. Nga ana tjetër, parashikimi me një akt normativ si ligji, duket jokoherent nisur edhe nga fakti që vetë harta gjyqësore miratohet me vendim të Këshillit të Ministrave.Gjithashtu, nga praktika e deritanishme dhe rezultatet e evidentuara, është gjykuar e nevojshme të rishikohen dispozitat e shkeljeve disiplinore, pasi zbatimi i tyre në praktikë ka hasur vështirësi sa i përket masave ndëshkuese me karakter më të lehtë. Kështu, janë parashikuar shkelje disiplinore më konkrete duke iu referuar veprimtarisë dhe gjetjeve të konstatuara ndër vite për avokatët e shtetit. |

Propozimet

|  |
| --- |
| ***Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.***Nenet 1 dhe 2, të projektligjit, synojnë ndryshimin e shkronjës “a”, të pikës 3, të nenit 4 dhe ndryshimin e nenint 11 të ligjit në fuqi, Nr. 10018, datë 13.11.2008, “Për Avokaturën e Shtetit”, i ndryshuar. Këto dy dispozitave lidhen me funksionimin e zyrave vendore të Avokaturës së Shtetit dhe ndryshimi që propozohet përmes këtij projektligji synojnë veprimin e tyre në përputhje dhe në funksion të hartës së re gjyqësore.Neni 3, i projektligjit, synon ndryshimin e pikës 3, të nenint 25, të ligjit në fuqi, duke shtuar si masë disiplinore alternative, uljen në detyrë të avokatit të shtetit, në momentin kur në vlerësimin vjetor të mbajtur ndaj tij, avokati i shtetit vlerësohet si i paaftë profesionaisht.Neni 4 i projektligjit, synon të ndryshojë dhe korrigjojë nenin 26/3 të ligjit në fuqi, i cili pavarësisht se në titullin e tij parashikon uljen në detyrë, nuk e trajton atë. Nga ana tjetër, ulja në detyrë propozohet si masë disiplinore për avokatët në nivel qendror, që duhet të jepet në përputhje me shkeljen e kryer. Ndërkohë, në ndryshimin e propozuar përfshihet edhe lëvizja paralele si një e drejtë e avokatit të shtetit.Neni 5 i projektligjit, saktëson parashikimet e nenit 28 të ligjit në fuqi, por nuk synon të krijojë të drejta të reja.Neni 6, i projektligjit, synon disa shtesa dhe ndryshime të nenit 30, të ligjit në fuqi dhe ka për qëllim të qartësojë llojet e shkeljeve disiplinore, duke mos e lidhur domosdoshmërisht një shkelje të caktuar me ardhjen apo mundësinë e ardhjes së pasojës, kur ajo në vetvete është e rëndë edhe pa sjellë një pasojë të caktuar, si dhe të përshkallëzojë shkeljet sipas rëndësisë së tyre.Neni 7, i projektligjit, bënë disa shtesa dhe ndryshime të nenit 31, të ligjit në fuqi, ku përcaktohen rrethana për shkak të të cilave masa disiplinore individualizohet më drejtë në raport me shkeljen e kryer. Në këtë nen shtohen dy lloje të reja masash disiplinore që janë: ulje në detyrë për një afat deri në gjashtë muaj dhe mbajtje deri në tridhjetë për qind e pagës së plotë për një periudhë deri në gjashtë muaj.Neni 8, i projektligjit, shton një dispozitë të re, nenin 32/2, që normon pezullimin e avokatit të shtetit në rastet kur ka dyshim të arsyeshëm se vazhdimi i ushtrimit të detyrës nga avokati i shtetit dëmton rezultatin e procedimit disiplinor, pengon konkluzionin e tij të drejtë ose të rregullt, apo mund të cenojë ushtrimin e përshtatshëm të detyrës së tij.Në nenin 9, të projektligjit është parashikuar të ngarkohet Këshilli i Ministrave që brenda 6 muajve nga hyrja në fuqi e këtij projektligji, të nxjerrë aktin nënligjor, në zbatim të pikës 2, të nenit 28, të këtij ligji, në lidhje me klasifikimin e çështjeve, kritereve, mënyrave dhe procedurave të dhënies së këtij shpërblimi, si dhe ngarkohet Avokati i Përgjithshëm i Shtetit që, brenda 3 muajve nga hyrja në fuqi e këtij projektligji, të bëjë shtesat dhe ndryshimet e nevojshme në rregulloren e brendshme të institucionit.Në nenin 10, të projektligjit, parashikohet hyrja në fuqi e projektligjit, 15 ditë pas botimit të tij në “Fletoren Zyrtare”. |

Pyetjet

|  |
| --- |
| ***Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).****Nuk janë konceptuar pyetje drejtuar subjekteve të caktuar për të kërkuar reagime.* |